[pic] | EUROPA-KOMMISSIONEN |

Bruxelles, den 9.2.2010

KOM(2010) 48 endelig

2010/0033 (NLE)

Forslag til

RÅDETS FORORDNING

om ændring af Rådets gennemførelsesforordning (EU) nr. 1202/2009 af 7. december 2009 om indførelse af en endelig antidumpingtold på importen af furfurylalkohol med oprindelse i Folkerepublikken Kina efter en fornyet undersøgelse (ny eksportør) i henhold til artikel 11, stk. 4, i forordning (EF) nr. 1225/2009

BEGRUNDELSE

1. BAGGRUNDEN FOR FORSLAGET |

Begrundelse og formål Forslaget vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen"), i proceduren vedrørende importen af furfurylalkohol med oprindelse i Folkerepublikken Kina, der er iværksat efter en fornyet undersøgelse (ny eksportør). |

Generel baggrund Forslaget er fremsat som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |

Gældende bestemmelser på det område, som forslaget vedrører Rådets gennemførelsesforordning (EU) nr. 1202/2009 om udvidelse af antidumpingforanstaltningerne vedrørende importen af furfurylalkohol med oprindelse i Folkerepublikken Kina, der blev indført ved forordning (EF) nr. 1905/2003, i en periode på yderligere to år. |

Overensstemmelse med andre EU-politikker og -mål Ikke relevant. |

2. HØRING AF INTERESSEREDE PARTER OG KONSEKVENSANALYSE |

Høring af interesserede parter |

De interesserede parter, der er berørt af proceduren, har allerede haft mulighed for at forsvare deres interesser i forbindelse med undersøgelsen i overensstemmelse med grundforordningen. |

Ekspertbistand |

Der var ikke behov for ekstern ekspertbistand. |

Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en evaluering af de generelle virkninger, men indeholder en udtømmende liste over de forhold, der bør evalueres. |

3. FORSLAGETS RETLIGE ASPEKTER |

Resumé af forslaget Den 17. juni 2009 indledte Kommissionen en fornyet undersøgelse (ny eksportør) af forordning (EF) nr. 1905/2003 om indførelse af en endelig antidumpingtold på importen af furfurylalkohol med oprindelse i Folkerepublikken Kina ("Kina"). Vedlagte forslag til en rådsforordning bygger på de endelige konklusioner vedrørende dumping, som viste, at ansøgeren burde indrømmes markedsøkonomisk behandling, og at det blev konstateret, at ansøgeren foretog dumping. Antidumpingtolden på importen af furfurylalkohol er derfor fastsat til 142 EUR pr. ton, svarende til en dumpingmargen på 14,87 %. Det foreslås således, at Rådet vedtager vedlagte forslag til forordning, der bør offentliggøres senest den 15. marts 2010. |

Retsgrundlag Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab. |

Subsidiaritetsprincippet Forslaget falder ind under EU’s enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

Foranstaltningen er beskrevet i ovennævnte grundforordning og giver ikke mulighed for nationale beslutninger. |

Det er ikke relevant at forklare, hvordan byrder af finansiel eller administrativ art, der pålægges EU, nationale regeringer, regionale og lokale myndigheder, erhvervsdrivende og borgere begrænses mest muligt og står i rimeligt forhold til forslagets mål. |

Reguleringsmiddel/reguleringsform |

Foreslået reguleringsmiddel: forordning. |

Andre reguleringsmidler er ikke hensigtsmæssige af følgende grund: Andre midler ville ikke være hensigtsmæssige, da grundforordningen ikke foreskriver alternative muligheder. |

BUDGETMÆSSIGE KONSEKVENSER Forslaget har ingen konsekvenser for EU’s budget. |

2010/0033 (NLE)

Forslag til

RÅDETS FORORDNING

om ændring af Rådets gennemførelsesforordning (EU) nr. 1202/2009 af 7. december 2009 om indførelse af en endelig antidumpingtold på importen af furfurylalkohol med oprindelse i Folkerepublikken Kina efter en fornyet undersøgelse (ny eksportør) i henhold til artikel 11, stk. 4, i forordning (EF) nr. 1225/2009

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 9, stk. 4, og artikel 11, stk. 4,

under henvisning til forslag fra Kommissionen forelagt efter høring af det rådgivende udvalg, og

ud fra følgende betragtninger:

A. GÆLDENDE FORANSTALTNINGER

(1) I oktober 2003 indførte Rådet ved forordning (EF) nr. 1905/2003[2] endelige antidumpingforanstaltninger i form af en specifik told på importen af furfurylalkohol ("FA") med oprindelse i Folkerepublikken Kina ("Kina"). Den specifikke told varierede mellem 84 EUR og 160 EUR pr. ton for fire samarbejdsvillige kinesiske producenter, mens den landsdækkende told blev fastsat til 250 EUR pr. ton.

(2) I december 2009 efter en udløbsundersøgelse udvidede Rådet ved forordning (EU) nr. 1202/2009[3] antidumpingforanstaltningerne vedrørende importen af FA med oprindelse i Kina, der blev indført ved forordning (EF) nr. 1905/2003, i en periode på yderligere to år.

B. NUVÆRENDE PROCEDURE

1. Anmodning om en fornyet undersøgelse

(3) Efter indførelsen af de endelige foranstaltninger modtog Kommissionen en anmodning om en fornyet undersøgelse (ny eksportør) i henhold til grundforordningens artikel 11, stk. 4. Anmodningen tog udgangspunkt i kravet om, at den eksporterende producent Henan Hongye Chemical Company Ltd og dennes forretningsmæssigt forbundne virksomheder Puyang Hongjian Resin Science & Technology Development Company Ltd og Puyang Hongye Imp. & Exp. Commerce Company ltd ("ansøgeren")

i) ikke eksporterede FA før eller i løbet af den oprindelige undersøgelses undersøgelsesperiode (1. juli 2001 til 30. juni 2002)

ii) ikke var forretningsmæssigt forbundet med nogen af de eksporterende producenter, der er omfattet af de foranstaltninger, som blev indført ved forordning (EF) nr. 1905/2003

iii) var begyndt at eksportere FA til EU efter udløbet af den oprindelige undersøgelses undersøgelsesperiode

iv) opererer på markedsøkonomiske vilkår, jf. grundforordningens artikel 2, stk. 7, litra c), eller alternativt ansøger om individuel behandling i overensstemmelse med grundforordningens artikel 9, stk. 5.

2. Indledning af en fornyet undersøgelse (ny eksportør)

(4) Kommissionen undersøgte de umiddelbare beviser, der var fremlagt af ansøgeren, og fandt dem tilstrækkelige til at berettige indledningen af en fornyet undersøgelse i henhold til grundforordningens artikel 11, stk. 4. Efter høring af det rådgivende udvalg og efter at have givet den pågældende EU-erhvervsgren mulighed for at fremsætte bemærkninger indledte Kommissionen ved forordning (EF) nr. 512/2009[4] en fornyet undersøgelse af forordning (EF) nr. 1905/2003, for så vidt angår ansøgeren.

(5) Den antidumpingtold, der indførtes ved forordning (EF) nr. 1905/2003 på importen af FA fremstillet af ansøgeren og solgt til eksport til EU, blev ophævet i henhold til artikel 2 i forordning (EF) nr. 512/2009. Samtidig blev det i henhold til grundforordningens artikel 14, stk. 5, pålagt toldmyndighederne at træffe passende foranstaltninger til at registrere denne import.

3. Den pågældende vare

(6) Den pågældende vare i denne fornyede undersøgelse er den samme som den, der er beskrevet i den oprindelige forordning, dvs. FA med oprindelse i Kina, der i øjeblikket tariferes under KN-kode ex 2932 13 00.

4. De berørte parter

(7) Kommissionen underrettede officielt ansøgeren, EU-erhvervsgrenen og repræsentanterne for eksportlandet om indledningen af den fornyede undersøgelse (ny eksportør). Interesserede parter fik lejlighed til at fremsætte deres synspunkter skriftligt og til at blive hørt. EU-erhvervsgrenen fremsatte sine synspunkter skriftligt.

5. Den nuværende undersøgelsesperiode

(8) Dumpingundersøgelsen omfattede perioden fra 1. juni 2008 til 31. maj 2009 ("nuværende undersøgelsesperiode").

C. UNDERSØGELSESRESULTATER

1. Status som ny eksportør

(9) Undersøgelsen bekræftede, at ansøgeren ikke havde eksporteret den pågældende vare i den oprindelige undersøgelsesperiode, og at denne var begyndt at eksportere til EU efter denne periode.

(10) Endvidere var ansøgeren i stand til at påvise, at denne ikke var forretningsmæssigt forbundet med nogen af de eksporterende producenter i Kina, som var genstand for de gældende antidumpingforanstaltninger vedrørende den pågældende vare.

(11) Det bekræftes derfor, at ansøgeren bør anses for at være en "ny eksportør", jf. grundforordningens artikel 11, stk. 4.

2. Markedsøkonomisk behandling

(12) I henhold til grundforordningens artikel 2, stk. 7, litra b), skal den normale værdi i antidumpingundersøgelser vedrørende import fra Kina fastsættes i overensstemmelse med samme artikels bestemmelser for de producenter, der findes at opfylde kriterierne i grundforordningens artikel 2, stk. 7, litra c), nemlig at de fremstiller og sælger samme vare på markedsøkonomiske vilkår. Disse kriterier er kort fortalt følgende:

1. Erhvervsmæssige beslutninger træffes og omkostninger afholdes på markedsvilkår og uden væsentlig indgriben fra statens side; i den sammenhæng skal udgifterne til de vigtigste input i alt væsentligt afspejle markedsværdierne.

2. Virksomhederne skal have ét klart sæt grundlæggende regnskaber, som revideres uafhængigt i henhold til internationale standarder for regnskabsføring[5], og som anvendes til alle formål.

3. Der ikke er nogen væsentlige fordrejninger, der er overført fra det tidligere ikkemarkedsøkonomiske system.

4. Retssikkerhed og stabile forhold garanteres ved konkurslove og love om ejendomsret.

5. Valutaomregninger finder sted til markedskurs.

(13) Kommissionen indhentede alle oplysninger, som den fandt nødvendige, og efterprøvede alle oplysningerne i ansøgningen om markedsøkonomisk behandling hos ansøgeren.

(14) Det fremgik af undersøgelsen, at ansøgeren opfyldte alle fem kriterier i grundforordningens artikel 2, stk. 7, litra c. Det blev derfor fastslået, at ansøgeren burde indrømmes markedsøkonomisk behandling.

3. Dumping

Normal værdi

(15) I forbindelse med fastsættelsen af den normale værdi fastslog Kommissionen først, om ansøgerens samlede hjemmemarkedssalg af den pågældende vare var repræsentativt sammenlignet med virksomhedens samlede eksportsalg til EU. I overensstemmelse med grundforordningens artikel 2, stk. 2, anses hjemmemarkedssalget for at være repræsentativt, når den samlede solgte mængde udgør mindst 5 % af det samlede eksportsalg til EU. Kommissionen fastslog, at ansøgeren solgte FA i repræsentative mængder på hjemmemarkedet.

(16) Ved fastsættelse af andelen af fortjenstgivende salg af FA til uafhængige kunder blev det også undersøgt, om hjemmemarkedssalget af FA i repræsentative mængder kunne anses for at have fundet sted i normal handel. Da det blev konstateret, at salget i normal handel var tilstrækkeligt, blev den normale værdi fastsat på grundlag af den faktiske hjemmemarkedspris for fortjenstgivende salg.

Eksportpriser

(17) Eftersom den pågældende vare blev eksporteret direkte til en uafhængig kunde i EU, blev eksportprisen fastsat i overensstemmelse med grundforordningens artikel 2, stk. 8, dvs. på grundlag af den eksportpris, der faktisk var betalt eller skulle betales.

Sammenligning

(18) Sammenligningen mellem den normale værdi og eksportprisen blev foretaget ab fabrik.

(19) For at sikre en rimelig sammenligning mellem den normale værdi og eksportprisen blev der i form af justeringer taget behørigt hensyn til forskelle, der påvirker priserne og prissammenligneligheden, jf. grundforordningens artikel 2, stk. 10. Der blev indrømmet justeringer for omkostninger til transport, fragt- og forsikringsomkostninger, bankgebyrer, pakning og kreditomkostninger, hvor dette var berettiget, korrekt og kunne dokumenteres.

Dumpingmargen

(20) I henhold til grundforordningens artikel 2, stk. 11, og i betragtning af, at der kun var en eksporttransaktion til EU i den nuværende undersøgelsesperiode, og at prisen på råmaterialet, som tegner sig for størstedelen af produktionsomkostningerne, og på hjemmemarkedssalget svingede betydeligt i den periode, blev dumpingmargenen fastsat ud fra en sammenligning af den normale værdi og eksportprisen på grundlag af hver enkelt transaktion.

(21) Den således beregnede dumpingmargen for ansøgeren er på 14,87 %, udtrykt i procent af nettoprisen, frit EU's grænse, ufortoldet.

D. ÆNDRING AF DE FORANSTALTNINGER, DER ER OMFATTET AF DEN FORNYEDE UNDERSØGELSE

(22) På baggrund af undersøgelsens konklusioner og i overensstemmelse med reglen om den laveste told fastslås det, at der bør indføres en endelig antidumpingtold for ansøgeren svarende til det konstaterede dumpingmargenniveau, som i dette tilfælde er lavere end skadesmargenen i den oprindelige sag.

(23) For så vidt angår foranstaltningens form, blev det fastslået, at den ændrede antidumpingtold burde antage samme form som den told, der indførtes ved forordning (EU) nr. 1202/2009, dvs. et særligt beløb pr. ton. Antidumpingtolden beregnet på grundlag af dumpingmargenen udtrykt i procent af nettoprisen, frit Fællesskabets grænse, ufortoldet, på importen af FA fra ansøgeren fastsættes derfor til 142 EUR pr. ton.

E. OPKRÆVNING AF ANTIDUMPINGTOLD MED TILBAGEVIRKENDE KRAFT

(24) På baggrund af ovenstående konklusioner bør den antidumpingtold, der gælder for ansøgeren, opkræves med tilbagevirkende kraft for import af den pågældende vare, der har været genstand for registrering i henhold til artikel 3 i Kommissionens forordning (EF) nr. 512/2009.

F. FREMLÆGGELSE AF OPLYSNINGER

(25) De berørte parter blev underrettet om de væsentligste kendsgerninger og betragtninger, på grundlag af hvilke det var hensigten at indføre en ændret antidumpingtold på importen af FA fra ansøgeren og at opkræve denne told med tilbagevirkende kraft for den import, der var gjort til genstand for registrering. EU-erhvervsgrenen fremsatte bemærkninger, som imidlertid ikke var af en sådan art, at de kunne ændre ovenstående konklusioner.

(26) Denne fornyede undersøgelse påvirker ikke udløbsdatoen for de foranstaltninger, der blev indført ved forordning (EU) nr. 1202/2009 —

VEDTAGET DENNE FORORDNING:

Artikel 1

1. I tabellen i artikel 1, stk. 2, i Rådets gennemførselsforordning (EU) nr. 1202/2009 indsættes følgende oplysninger:

Virksomhed | Antidumpingtold (EUR/t) | Taric-tillægskode |

Henan Hongye Chemical Co. Ltd og dennes forretningsmæssigt forbundne virksomheder Puyang Hongjian Resin Science & Technology Development Company ltd, Hongye Chemical Company ltd og Puyang Hongye Imp. & Exp. Commerce Company ltd | 142 | A955 |

2. Den indførte told opkræves også med tilbagevirkende kraft på import af den pågældende vare, der er blevet registreret i overensstemmelse med artikel 3 i Kommissionens forordning (EF) nr. 512/2009.

Toldmyndighederne pålægges at ophøre med registreringen af importen af den pågældende vare med oprindelse i Folkerepublikken Kina, som er fremstillet af og solgt til eksport til EU af Henan Hongye Chemical Company Ltd og dennes forretningsmæssigt forbundne virksomheder Puyang Hongjian Resin Science & Technology Development Company Ltd og Puyang Hongye Imp. & Exp. Commerce Company Ltd.

3. Gældende bestemmelser vedrørende told finder anvendelse, medmindre andet er fastsat.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

[1] EUT L 343 af 22.12.2009, s. 51.

[2] EUT L 283 af 31.10.2003, s. 1.

[3] EUT L 323 af 10.12.2009, s. 48.

[4] EUT L 153 af 17.6.2009, s. 6.

[5] Med internationale regnskabsstandarder menes der alle de vigtigste anerkendte internationale regnskabsstandarder, såsom US-GAAP og udgivelser fra International Accounting Standard Committee Foundation (IASCF), udarbejdet af International Accounting Standards Board (IASB), som omfatter International Accounting Standard Board Framework (IASBF), de internationale regnskabsstandarder (IAS), International Financial Reporting Standards (IFRS) og udgivelser fra International Financial Reporting Interpretations Committee (IFRIC).